عالیہ امیرعلی

عالیہ امیرعلی (پیدائش: 5 نومبر 1984ء) ایک استاد اور بائیں بازو کی سیاسی کارکن ہیں۔ وہ قائد اعظم یونیورسٹی اسلام آباد کے شعبہ جینڈر سٹدیز میں لیکچرر ہیں۔ انھوں نے 2016ء سے 2019ء تک عوامی ورکرز پارٹی پنجاب کی ڈپٹی جنرل سیکرٹری کی خدمات سرانجام دیں۔
لندن اسکول آف اکنامکس کے جینڈر سٹڈیز شعبہ سے پی ایچ ڈی کی تعلیم حاصل کر رہی ہیں۔

ابتدائی زندگی اور تعلیم 
عالیہ امیرعلی، مشہور پاکستانی طبعیت دان پرویز ہودبھائی کی بیٹی اور مشہور پاکستانی نژاد امریکی فلسفی اقبال احمد کی بھانجی ہیں۔
عالیہ امیرعلی اسلام آباد میں پیدا ہوئیں اور ابتدائی تعلیم خلدونیہ ہائی سکول، اسلام آباد سے حاصل کی۔ بیچلر کی تعلیم 2006ء میں ہیمپشائر کالج، امریکہ سے حاصل کی۔ ایم فل کی تعلیم اینتھروپالوجی میں 2010ء میں قائد اعظم یونیورسٹی سے حاصل کی۔ 2019ء سے وہ لندن سکول آف اکنامکس اور پویلیٹیکل سائنس سے پی ایچ ڈی کی تعلیم حاصل کر رہی ہیں۔

سیاسی سفر کا آغاز 
عالیہ امیرعلی اوائل عمری سے ہی سیاسی جلسے جلوسوں میں شرکت کرتی رہی ہیں۔ ایک انٹرویو کے مطابق، پہلی مرتبہ انھوں نے 2001ء سے خانہ جنگی کے خلاف کوششوں میں حصہ لینا شورع کیا تھا جب امریکہ نے افغانستان پہ حملہ کیا تھا۔ 2002ء سے 2006ء کے درمیان وہ تعلیم کے لئے ملک سے باہر چلی گئیں۔ ان کی واپسی اس دور میں ہوئی جب اوکاڑہ کے مزارعین کی مزاحمتی تحریک اپنے عروج پہ تھی۔ تبھی سے وہ مختلف تحریکوں جیسے کہ کچی آبادی اتحاد تحریک کا حصہ رہی ہیں جس کا مقصد کچی آبادیوں کی غیر قانونی جبری بے دخلیوں کو روکنا تھا۔

خواتین کی سیاسی آرگنائزر 
عالیہ امیرعلی نے خواتین، طلبہ، کسان اور کچی آبادی کی مکینوں کے ساتھ مل کر کام کیا تا کہ ان کو اپنے حقوق کے لئے آواز اٹھانے کے لئے منظم کر سکیں۔ انھوں نے خواتین کے سیات میں شمولیت لینے پر خاصی تگ و دو کی ہے۔

وومین ڈیموکریٹک فرنٹ 
عالیہ امیرعلی ان لوگوں میں سے ہیں جنھوں نے وومین ڈیموکریٹک فرنٹ کی بنیاد رکھی جس کا مقصد پدرشاہی کی ناانصافیوں سے عورت کو نجات دلانا اور اسے اپنی آواز اٹھانا سکھانا ہے۔

طلبہ حقوق 
عالیہ امیرعلی نے ایک لمبی مدت کے بعد طلبہ کے شعور کو بیدار کیا۔
2008ء سے 2012ء تک وہ نیشنل سٹوڈنٹس فیڈریشن پنجاب کی جنرل سیکریٹری رہی ہیں۔

حوالہ جات

1984ء کی پیدائشیں
بقید حیات شخصیات
پاکستانی اشتراکیت پسند

پاکستانی سیاسی خواتین
پاکستانی فعالیت پسند برائے انسانی حقوق
پاکستانی فعالیت پسند برائے حقوق نسواں
عوامی ورکرز پارٹی کے سیاست دان
پاکستانی مارکسٹس
پاکستانی سیاست دان
پاکستانی فعالیت پسند
اکیسویں صدی کی پاکستانی خواتین سیاست دان